Adesea, artiștii contemporani au fost selectați ca repere ale unui discurs artistic cvasi-politic și militant, uneori chiar filosofic, contribuind la definirea (când nu prin epifanii plastice, atunci prin artă conceptuală) a unor raporturi posibile cu lumea înconjurătoare și cu problemele forului, după principiul artistului Fluxus Robert Filiou, citat de curatori, „arta este ceea ce face viața mai interesantă decât arta“.